ඒ අනුව පාසල් රගර් සංගම‍යේ ඔහුගේ කමිටු සාමාජිකත්වය ද වසරක කාලසීමාවකට තහනම් කෙරේ.ලීග් රගර් තරගාවලියේ අවසන් වටයේ දී විද්‍යා විද්‍යාලයීය කණ්ඩායම සමග විද්‍යා විද්‍යාලයීය ක්‍රීඩා පිටියේ පැවැත්වීමට නියමිතව තිබූ තරගයට ලියාපදිංචි නොකළ ක්‍රීඩකයන් තිදෙනකු ඇතුළත් කිරීමට ධර්මරාජ විදුහලේ ක්‍රීඩා භාර ආචාර්ය සාලිය ඇලෙක්සැන්‍ඩර් මහතා උත්සාහ කොට තිබූ අතර එය පාසල් රගර් සංගමයේ නීතිරීතිවලට පටහැනි බැවින් ඒ සඳහා ලියාපදිංචි ක්‍රීඩකයන් පමණක් යොදවන ලෙස අදාල තරගයේ කොමසාරිස්වරයා ලෙස කටයුතු කළ නිරෝධ විජේරාම මහතා දැනුම් දී තිබිණි.